Diari Oficial de la Generalitat Valenciana


Sumari del DOGV 3635, del 29-11-1999 (1999/9697)

ORDRE de 13 d'octubre de 1999, de la Conselleria de Cultura, Educació i Ciència per la qual es disposa el funcionament de l'Institut d'Educació Secundària Núm. 5 de Benidorm.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3635

Data del DOGV
:   29-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9697


Data del document
:   13-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Benidorm
    * ensenyament secundari
    * ensenyament públic
    * centre d'ensenyament

ORDRE de 13 d'octubre de 1999, de la Conselleria de Cultura, Educació i Ciència per la qual es disposa el funcionament de l'Institut d'Educació Secundària Núm. 5 de Benidorm. [1999/X9697]
  
El Decret 141/1999, de 17 de setembre, del Govern Valencià, publicat en el Diari Oficial de la Generalitat Valenciana de 28 de setembre, pel qual es crea l'Institut d'Educació Secundària Núm. 5 de Benidorm, autoritzà la Conselleria de Cultura, Educació i Ciència per a dictar les disposicions necessàries per al seu compliment i desenrotllament.
  
És procedent, per tant, ordenar l'inici de les activitats del centre i adoptar les mesures que siguen necessàries perquè puga desenrotllar la seua activitat acadèmica.
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària Núm. 5 de Benidorm, codi 93106025, iniciarà les seus activitats en el curs acadèmic 1999/2000.
  
2. En el citat curs, s'admetrà matrícula d'Educació Secundària Obligatòria.
  
3. El centre impartirà el programa d'educació bilingüe: Programa d'Incorporació Progressiva.
  
Segon
  
El director territorial de Cultura i Educació d'Alacant nomenarà l'equip directiu del centre, conformement a allò establit en l'article 14, 3) del Reglament Orgànic i Funcional dels instituts d'Educació Secundària aprovat pel Decret 243/1997, de 2 de setembre, del Govern Valencià (DOGV de 8 de setembre).
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més a més de dotar-lo de l'equipament i material didàctic necessaris. A tal efecte la Direcció Territorial de Cultura i Educació d'Alacant efectuarà l'oportuna i raonada proposta.
  
Quart
  
La Direcció General d'Ordenació i Innovació Educativa i Política Lingüística podrà modificar el programa d'educació bilingüe que s'implanta en esta ordre.
  
DISPOSICIÓ ADDICIONAL
  
Allò establit en esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta conselleria perquè, en l'àmbit de les seues respectives competències, adopten les mesures que siguen necessàries per a l'aplicació i desenrotllament d'allò disposat en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes acadèmics s'entenen referits a l'1 de juliol de 1999.
  
València, 13 d'octubre de 1999
  
El conseller de Cultura, Educació i Ciència,